รู้จักร้านหมูกะทะแห่งนี้จากเวปรีวิวชื่อดังของเชียงใหม่  ..เลยลองตามรีวิวมา  ปรากฎว่าผิดหวังเล็กน้อยค่ะ  เพราะไม่เหมือนกับที่โฆษณาไว้  กุ้งตัวโตๆ ก็ไม่มี  หอยแมลงภู่นิวซีแลนด์ที่สั่งเพิ่ม ก็ไม่ใหญ่เท่ากับในรีวิว

ไหนๆ ก็มาแล้วไม่เป็นไรค่ะ ลองอย่างอื่นๆ ที่มีในร้าน  ซึ่งก็ถือว่าทั่วไป ไม่แตกต่างจากร้านอื่นเท่าไหร่นัก  แถมอาหารบางอย่างมีแบ่งเกรด (ไม่แน่ใจว่าตั้งใจหรือของหมด) อย่างเช่นเต้าหู้ มีที่เป็นยี่ห้อ CP วางโชว์อยู่ไม่กี่ห่อ  นอกนั้นเป็นยี่ห้ออะไรก็ไม่รู้   แต่ชอบที่นี่อย่างหนึ่งตรงอาหารสดทุกอย่างเขาใส่ไว้ในตู้ปิดมิดชิด  ดูสะอาดดีค่ะ

น้ำจิ้มมีให้เลือก 4 อย่าง ชิมๆ แล้วก็ถือว่าพอใช้ได้   โดยรวมแล้วถือว่าไม่ดีและก็ไม่แย่ค่ะ  อยู่ในระดับมาตรฐาน ไม่มีอะไรเด่น ก็สมกับราคา 